ประกาศสำนักเลขาธิการคณะรัฐมนตรี เรื่อง  การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของสำนักเลขาธิการคณะรัฐมนตรี

ประกาศสำนักเลขาธิการคณะรัฐมนตรี

ประกาศสำนักเลขาธิการคณะรัฐมนตรี
เรื่อง 
การดำเนินการตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคล
ของสำนักเลขาธิการคณะรัฐมนตรี
-------------------

                        เพื่อให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของ
ราชการ พ.ศ. ๒๕๔๐
ที่บัญญัติให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสาร
ส่วนบุคคล โดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ
                        สำนักเลขาธิการคณะรัฐมนตรีได้จัดระบบข้อมูลข่าวสารส่วนบุคคล
ตาม
พระราชบัญญัติข้อมูลข่าวสารของราชการ พ.ศ. ๒๕๔๐ ไว้ดังนี้

                        ๑.  ประเภทของบุคคลที่มีการจัดเก็บข้อมูลไว้
                        ๑.๑  ข้าราชการระดับ ๑ - ๑๑
                        ๑.๒  ข้าราชการบำเหน็จบำนาญ
                        ๑.๓  ลูกจ้างประจำ

                        ๒.  ประเภทของระบบข้อมูลข่าวสารส่วนบุคคล
                        ๒.๑  สมุดประวัติ / ก.พ. ๗ / แฟ้มประวัติ
                        ๒.๒  ระบบฐานข้อมูลคอมพิวเตอร์
                        ๒.๓  หนังสือรายนามข้าราชการและลูกจ้างประจำ

                        ๓.  ลักษณะการใช้ข้อมูลตามปกติ
                        ตรวจสอบข้อมูลประวัติเพื่อใช้ในการบริหารงานบุคคลของสำนักเลขาธิการ
คณะรัฐมนตรี

                        ๔.  วิธีการขอตรวจดูข้อมูลข่าวสารของเจ้าของข้อมูล
                        ๔.๑  กรอกแบบคำขอตรวจสอบสมุดประวัติ / ก.พ. ๗
/ แฟ้มประวัติ ตามแบบที่
กองกลางกำหนด และ
                        ๔.๒  ผู้อำนวยการกองกลาง
หรือผู้อำนวยการกองโรงพิมพ์ เป็นผู้พิจารณา
อนุมัติ แล้วแต่กรณี

                        ๕. 
วิธีการและหลักเกณฑ์การขอให้แก้ไขเปลี่ยนแปลงข้อมูล
                        ๕.๑ 
แบบหนังสือและเอกสารขอแก้ไขเปลี่ยนแปลงข้อมูล ให้เป็นไปตามที่
กองกลางกำหนด ยกเว้นการขอแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรี
ว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ
                        ๕.๒  การแก้ไขเปลี่ยนแปลงรายการในสมุดประวัติ
/ ก.ฑ. ๗ / แฟ้มประวัติ 
ให้กระทำได้ในกรณีดังต่อไปนี้

๕.๒.๑  การเพิ่มวุฒิการศึกษา

๕.๒.๒  การฝึกอบรม สัมมนา
ดูงาน ตามคำสั่งเลขาธิการคณะรัฐมนตรี 
หรือตามคำสั่งนายกรัฐมนตรี แล้วแต่กรณี

๕.๒.๓  การเปลี่ยนชื่อตัว -
ชื่อสกุล การสมรส การหย่า
                        การแก้ไขเปลี่ยนแปลงในสิทธิและประโยชน์
หรือเรื่องอื่นๆ ที่ต้องกระทำเพื่อให้
สมบูรณ์และทันต่อเหตุการณ์อยู่เสมอ
เพื่อประโยชน์ของทางราชการให้เจ้าหน้าที่ผู้รับผิดชอบของ
กองกลางหรือกองโรงพิมพ์สำหรับลูกจ้างประจำเงินทุนหมุนเวียน
แล้วแต่กรณี มีอำนาจตรวจสอบ
เบื้องต้นและดำเนินการแก้ไขเปลี่ยนแปลงได้พร้อมลงลายมือชื่อไว้

                        ๖.  แหล่งที่มาของข้อมูล
                        ๖.๑  เจ้าของข้อมูลส่วนบุคคล
                        ๖.๒  คำสั่งเลขาธิการคณะรัฐมนตรี
                        ๖.๓  ข้อมูลข่าวสารจากหน่วยงานของรัฐ

                                                            ประกาศ
ณ วันที่ ๒๒ เมษายน พ.ศ. ๒๕๔๕
                                                                               วิษณุ  เครืองาม
                                                                          เลขาธิการคณะรัฐมนตรี

[รก.๒๕๔๕/พ๔๐ง/๑/๓ พฤษภาคม ๒๕๔๕]

                                                                                                พรพิมล/แก้ไข
                                                                                                 ๑๖/๐๗/๔๕
                                                                                                B+A
(C)